Αγαπητοί γονείς-κηδεμόνες και εκπαιδευτικοί

Το Δημοτικό Σχολείο Βίβλου Νάξου, και φέτος , αναλαμβάνει ως εξεταστικό κέντρο τη διεξαγωγή του μαθηματικού διαγωνισμού ΠΥΘΑΓΟΡΑΣ. Ο διαγωνισμός είναι εγκεκριμένος από το Υπουργείο Παιδείας και Θρησκευμάτων σύμφωνα με την Φ.14/88093/ΦΔ/89435/Δ1/19-7-2022 απόφαση.

 Ο διαγωνισμός αφορά μαθητές Β’, Γ’, Δ’, Ε’, ΣΤ’ Δημοτικού και Α’, Β’, Γ’ Γυμνασίου. Ο διαγωνισμός αυτός κατά κύριο λόγο δεν ελέγχει τη σχολική επίδοση και τις γνώσεις των μαθητών αλλά, την ικανότητα να σκέφτονται με εφόδιο τη Μαθηματική γνώση. Αποσκοπεί στην ανάπτυξη της κριτικής ικανότητας και σκέψης και στην κατανόηση από πλευράς των μαθητών/τριών η σημασία των Μαθηματικών στην καθημερινή πραγματικότητα.

**Ο διαγωνισμός θα διεξαχθεί στις 9 Μαρτίου 2024**

Και για τη φετινή χρονιά ο διαγωνισμός θα πραγματοποιηθεί **ηλεκτρονικά**, όχι στο εξεταστικό κέντρο, αλλά ο κάθε μαθητής/τρια θα συμμετάσχει από τον χώρο του. Την ημέρα της εξέτασης ο μαθητής/τρια θα πρέπει να έχει στη διάθεσή του ένα ψηφιακό μέσο (pc, laptop, tablet κ.λ.π) και πρόσβαση στο διαδίκτυο.

Κάθε ενδιαφερόμενος μαθητής (ο ίδιος ή ο κηδεμόνας του) μαζί με την εγγραφή του θα καταβάλει στα εξεταστικά κέντρα και την ετήσια συνδρομή (κόστος 10 ευρώ) στο περιοδικό ΠΥΘΑΓΟΡΑΣ της ΕΜΕ.

**Εγγραφές μπορούν να πραγματοποιούνται μέχρι τις 3 Μαρτίου 2024**

Για να θεωρηθεί ένας μαθητής εγγεγραμμένος στον διαγωνισμό θα πρέπει να κάνει κατάθεση στην τράπεζα το ποσό των **10€ στον λογαριασμό της ALPHA BANK με IBAN: GR3401406200620002101112607** και να στείλει με email στη διεύθυνση: dimotikovivlou@gmail.com την Υπεύθυνη Δήλωση Γονέα και την απόδειξη κατάθεσης στην τράπεζα.

**Όσοι γονείς επιλέξουν να καταθέσουν την συνδρομή με web banking θα πρέπει να επιλέξουν να ΚΑΛΥΨΟΥΝ ΟΛΑ ΤΑ ΕΞΟΔΑ της διατραπεζικής συναλλαγής, καθώς υπάρχει διαφορά στα χρήματα και ο Σύλλογος Γονέων και Κηδεμόνων δεν μπορεί να το καλύψει.**

Μερικές ημέρες μετά την ολοκλήρωση του διαγωνισμού οι μαθητές/τριες θα παραλάβουν το ετήσιο περιοδικό «Πυθαγόρας»

Η πρόσκληση αφορά όλους τους μαθητές/τριες των Δημοτικών και Γυμνασίων των Κυκλάδων. Για οποιαδήποτε άλλη πληροφορία μπορείτε επικοινωνήσετε με τον Δ/ντή του ΔΣ Βίβλου κο Χρήστο Σκάρκο στον τηλεφωνικό αριθμό: 2285041304 & 2285360071 ή με email: dimotikovivlou@gmail.com.

Επιπλέον πληροφορίες για τον διαγωνισμό μπορείτε να βρείτε στη διεύθυνση: <http://www.hms.gr/pythagoras/>.

**Ο Διευθυντής του Σχολείου**

**Χρήστος Σκάρκος**